মা-বাবা। অক্ষরের মানে মাত্র তিনটি। প্রেম-প্রীতি, স্নেহ ভালোবাসা, বড়ত্ব, গভীরতা, সব বিচারেই তাঁরা সেরা। আমাদের পরম শ্রদ্ধার, স্মরণীয়-বরণীয়, আমাদের শ্রেষ্ঠ শিক্ষক, কল্যাণকামী শাসক, একান্ত প্রিয় বন্ধু আর সবচেয়ে আপনজন মা-বাবা। তিন অক্ষরের এই শিক্ষাপ্রতিষ্ঠানের ছাত্র আমরা সকলেই। পৃথিবীতে কেউ বলতে পারবে না, এদের ছাড়াই পৃথিবীতে তার আগমন!। বাবা ব্যতীত একমাত্র হযরত ঈসা (আ) হযরত মারইয়াম (আ)-এর ঘরে জন্মগ্রহণ করেছেন। পৃথিবীর প্রথম মানুষ, প্রথম নবী হযরত আদম (আ) পিতা-মাতা ছাড়াই আল্লাহ তায়ালা সৃষ্টি করেছেন। এর মাধ্যমে আল্লাহ তায়ালা প্রমাণ করলেন পিতা ছাড়াও তিনি সৃষ্টি করতে সক্ষম, আবার পিতা-মাতা উভয়কে ছাড়াও সৃষ্টি করতে সক্ষম।